Nigraflugila ambirdo

La Nigraflugila ambirdo kaj ankaŭ Abisinia ambirdo (Agapornis taranta) estas specio de papagoforma verda birdo de familio Psittaculidae kaj genro de Ambirdoj, endemio de Orienta Afriko. Estante ĉirkaŭ 16.5 cm longa, ĝi estas la plej granda el la genro de ambirdoj, grupo de malgrandaj papagoj. La maskla plenkreskulo estas facile identigebla pro sia ruĝa frunto, kaj la ina plenkreskulo pro sia tutverda kapo. Ili estas indiĝenaj de Eritreo kaj Etiopio, BirdLife International (2016). "Agapornis taranta". IUCN Red List of Threatened Species. 2016: e.T22685334A93068609. doi:10.2305/IUCN.UK.2016-3.RLTS.T22685334A93068609.en. Alirita la 11an de Novembro 2021.  kaj ili estas maloftaj kiel dorlotbestoj.

Aspekto
La nigraflugila amrbido, kun longo de ĉirkaŭ 16–16,5 cm, estas la plej granda specio de ambirdo. Ĝi estas sekse dimorfa, same kiel la ruĝkapa ambirdo kaj la grizkapa ambirdo. La dimorfismo fariĝas evidenta ĉe junaj birdoj post ilia unua plumŝanĝo je ĉirkaŭ ok aŭ naŭ monatoj. Kaj la maskla kaj la ina nigraflugila ambirdo estas plejparte verdaj, kaj nur la plenkreska maskla nigraflugila ambirdo havas ruĝan frunton kaj ringon de ruĝaj plumoj ĉirkaŭ siaj okuloj.

La vosto estas nigrapinta kaj la plumoj sub la vosto montras flavecan koloron. La pugo kaj la plumoj super la vosto estas helverdaj. Ĉe la masklo, la plumoj sub la flugiloj estas tipe nigraj, kaj ĉe la ino la plumoj sub la flugiloj estas tipe verdecaj aŭ brunnigraj. Ambaŭ seksoj havas ruĝan bekon kaj grizajn piedojn.

Habitato
La natura distribuo de la nigraflugila ambirdo estas tipe de suda Eritreo ĝis sudokcidenta Etiopio, kaj ili normale vivas en aŭ altaj ebenaĵoj aŭ montaraj regionoj.

Kutimaro
maldekstre|170ra|thumb|Masklo en la Bestoĝardeno San Diego, Usono

Manĝado
Sunfloraj semoj, maizo, pomoj kaj misiaj figoj estas tipaj por la dieto de abisinia ambirdo.

Reproduktado
La nigraflugila ambirdo nestas en arba kavaĵo. La ovoj estas blankaj kaj kutime estas tri aŭ kvar ovoj en ĉiu ovodemetado. La ino kovas la ovojn dum 23 tagoj, kaj la idoj elnestiĝas el la nesto ĉirkaŭ 45 tagojn post eloviĝo.

Nigraflugilaj ambirdoj reproduktiĝas de marto ĝis novembro; nestado okazas en kavaĵoj de arboj, fendoj en muroj, kaj eble en nestoj de teksobirdoj. La nestoj estas provizitaj per kombinaĵo de plantoderompaĵoj kaj plumoj.

Statuso
Vaste disvastiĝinta kaj ofta tra sia tuta teritorio, la nigraflugila ambirdo estas taksita kiel Malplej Zorgiga en la Internacia Ruĝa Listo de Endanĝerigitaj Specioj.

 Referencoj 



Eksteraj ligiloj

African Love Bird Society  internacia organizo por Ambirdoj.

Kategorio:Ambirdoj
Kategorio:Birdoj de Orienta Afriko
Kategorio:Papagoformaj